शाहिद में अपने खेल और रवैये को लेकर आत्मविश्वास की कमी नहीं थी. खेल मंत्री विजय गोयल ने भी शोक प्रकट करते हुए श्रद्धांजलि दी," ध्यानचंद के बाद वो बहुत बड़े खिलाड़ी थे. मौजूदा टीम के कई खिलाड़ी उनसे आशीर्वाद लेकर रियो जाना चाहते हैं." 1979 में जूनियर वर्ल्ड कप के हीरो रहे शाहिद ने साल भर के अंदर ही मॉस्को ओलिंपिक्स में सीनियर स्तर पर भी अपना लोहा मनवा दिया. हॉकी टीम के कप्तान का भी रोल अदा किया और एशियाई खेलों में भी खूब शोहरत कमाई, बेस्ट एशियन हॉकी टीम के खिलाड़ी भी चुने गए। ज़फ़र इक़बाल के साथ उनकी चपल जोड़ी चर्चा का विषय बनी। बनारस के शाहिद बेशक इस खेल में पिछली पीढ़ी के बादशाह रहे. लेकिन उनकी अहमियत का अंदाज़ा मौजूदा पीढ़ी भी बखूबी समझती है...और उनकी बादशाहत को सलाम करती है...